stanford-oval/wikipedia huggingface dataset:
דוד בונדי
ביוגרפיה

דוד בונדי נולד בשנת 1947, גדל והתחנך בירושלים. את שירותו הצבאי סיים בדרגת רס"ן בחיל השריון כקצין מבצעים חטיבתי. הוא למד לתואר ראשון בכלכלה אוניברסיטה העברית, אז עבר להתגורר מספר שנים בארצות הברית, השלים תואר שני במינהל עסקים באוניברסיטת שיקגו ופעל כנספח מסחרי של חב' MEADWEST. בנוסף שימש בונדי כקצין ביטחון בשגרירות הישראלית. בשנת 1978 הוא שב לישראל ומאז מילא מספר תפקידים במשק הישראלי: מנהל יצוא בחב' "אגמו", מנהל פיתוח עסקי ב"פקר פלדה" ומנהל מוצר בחברת "ויטקו כימיקלים" שנרכשה בהמשך על ידי חברת יוניליוור.
בשנים 1983–1998 כיהן כמנכ"ל חברת "דן אנד ברדסטריט" בישראל.
 
בשנים 1998–1999 שימש יועץ בכיר בחברת "רותם אסטרטגיה" העוסקת בייעוץ אסטרטגי.

בשנים 2000–2008 הוא ניהל את הסניף הישראלי של חברת השילוח "DHL", ובמהלך תקופה זו כיהן כיו"ר חטיבת הבלדרים הבינלאומיים באיגוד לשכות המסחר.

עוד במקביל לתפקידו ב-DHL, כיהן כיו"ר מועצת המנהלים של איקאה בישראל ובמסגרת זו היה אחראי לפתיחת הסניף הראשון של הרשת בישראל.
ב-1 בנובמבר 2010 החליף את שלמה תירוש כמנכ"ל חברת אגרקסקו, שהייתה באותה עת חברת הדגל הישראלית ליצוא חקלאי. הוא הודיע על התפטרותו ביולי 2011, לאחר שהחברה הגיעה לחדלות פרעון.
בונדי נשוי לחווה, אזרחית הולנדית שעלתה לישראל, ואב לשניים. הוא מתגורר ברמת אפעל.
הערות שוליים

↑  דוד בונדי התמנה למנכ"ל אגרקסקו - פורטל החקלאות הישראלי, 3 בספטמבר 2010
↑  אבי שאולי, ‏מנכ"ל אגרקסקו דוד בונדי התפטר מתפקידו, באתר גלובס, 10 ביולי 2011
עונת 2022/2023 בפרמייר ליג

| --- | --- |

 תקופת התחרות:  5 באוגוסט 2022 – 28 במאי 2023 (297 ימים)
 הזוכה:  מנצ'סטר סיטי
 מספר משחקים:  380
 מספר שערים:  1084 (2.85 בממוצע למשחק)
 מספר צופים:  15,303,976 (40,274 בממוצע למשחק)
 מלך השערים:  נורווגיה ארלינג האלנד   (36 שערים)
 → 2021/20222023/2024 ←
עונת 2022/2023 בפרמייר ליג הייתה העונה ה-31 בפרמייר ליג, והעונה ה-124 של הכדורגל האנגלי בסך הכל. העונה החלה ב-5 באוגוסט 2022 והסתיימה ב-28 במאי 2023.
החל מעונה זו, מועדונים יכולים לבצע חמישה ולא שלושה חילופים בשלוש הזדמנויות בזמן המשחק ובמחצית בהתאם לשאר שש הליגות הבכירות באירופה.
במהלך העונה הליגה יצאה לפגרה בין ה-13 בנובמבר ל-26 בדצמבר 2022 לטובת מונדיאל 2022 שנערך בקטר.
מנצ'סטר סיטי זכתה באליפות התשיעית בתולדותיה והשלישית ברציפות.
בסיום העונה ירדו לסטר סיטי, לידס יונייטד וסאות'המפטון לליגה השנייה, ובמקומן עלו ברנלי, שפילד יונייטד ולוטון טאון.
קבוצות

20 קבוצות השתתפו בפרמייר ליג, 17 מתוכן המשיכו בליגה מהעונה הקודמת, ו-3 קבוצות נוספות העפילו מהפוטבול ליג צ'מפיונשיפ: פולהאם, בורנמות' ונוטינגהאם פורסט שחזרו לליגה הבכירה לאחר היעדרות של שנה, שנתיים, ו-23 שנים בהתאמה. פולהאם ובורנמות' העפילו ישירות לאחר שסיימו במקומות הראשון והשני בהתאמה, ונוטינגאהם העפילה מהמקום הרביעי הודות לניצחון על האדרספילד טאון בגמר פלייאוף העלייה. הן החליפו את ברנלי (שירדה לאחר 6 עונות רצופות בפרמייר ליג), ווטפורד ונוריץ' סיטי (שתיהן לאחר עונה אחת בלבד).
קבוצות > אצטדיונים

| קבוצה | מיקום | אצטדיון | תכולה |
| --- | --- | --- | --- |
| אברטון | ליברפול | גודיסון פארק | 40,537 |
| אסטון וילה | ברמינגהאם | וילה פארק | 42,778 |
| ארסנל | לונדון | אצטדיון האמירויות | 60,388 |
| בורנמות' | בורנמות' | דין קורט | 11,364 |
| ברייטון אנד הוב אלביון | ברייטון | אצטדיון פאלמר | 30,750 |
| ברנטפורד | לונדון | האצטדיון הקהילתי | 17,250 |
| וולברהמפטון וונדררס | וולברהמפטון | אצטדיון מוליניו | 31,700 |
| וסטהאם יונייטד | לונדון | האצטדיון האולימפי | 60,000 |
| טוטנהאם הוטספר | לונדון | אצטדיון טוטנהאם הוטספר | 62,062 |
| ליברפול | ליברפול | אצטדיון אנפילד | 54,074 |
| לידס יונייטד | לידס | אלנד רואד | 37,792 |
| לסטר סיטי | לסטר | אצטדיון קינג פאוור | 32,262 |
| מנצ'סטר יונייטד | מנצ'סטר | אולד טראפורד | 75,731 |
| מנצ'סטר סיטי | מנצ'סטר | אצטדיון סיטי אוף מנצ'סטר | 47,805 |
| נוטינגהאם פורסט | נוטינגהאם | סיטי גראונד | 30,446 |
| ניוקאסל יונייטד | ניוקאסל | סנט ג'יימס פארק | 52,387 |
| סאות'המפטון | סאות'המפטון | אצטדיון סנט מרי | 32,589 |
| פולהאם | לונדון | קרייבן קוטג' | 19,359 |
| צ'לסי | לונדון | סטמפורד ברידג' | 41,798 |
| קריסטל פאלאס | לונדון | סלהרסט פארק | 26,255 |
קבוצות > צוות ונותני חסות

| קבוצה | מאמן | קפטן | יצרנית תלבושת |
| --- | --- | --- | --- |
| אברטון | אנגליה שון דייץ' | אירלנד שיימוס קולמן | Hummel |
| אסטון וילה | ספרד אונאי אמרי | סקוטלנד ג'ון מקגין | קאפה |
| ארסנל | ספרד מיקל ארטטה | נורווגיה מרטין אודגור | אדידס |
| בורנמות' | אנגליה גארי אוניל | ברזיל נטו | יומברו |
| ברייטון אנד הוב אלביון | איטליה רוברטו דה זרבי | אנגליה לואיס דאנק | נייקי |
| ברנטפורד | דנמרק תומאס פרנק | שוודיה פונטוס יאנסון | יומברו |
| וולברהמפטון וונדררס | ספרד יולן לופטגי | פורטוגל רובן נבש | קסטור |
| וסטהאם יונייטד | סקוטלנד דייוויד מויס | אנגליה דקלן רייס | יומברו |
| טוטנהאם הוטספר | אנגליה ריאן מייסון (זמני) | צרפת הוגו לוריס | נייקי |
| ליברפול | גרמניה יורגן קלופ | אנגליה ג'ורדן הנדרסון | נייקי |
| לידס יונייטד | אנגליה סם אלרדייס | סקוטלנד ליאם קופר | אדידס |
| לסטר סיטי | אנגליה דין סמית' | אנגליה ג'וני אוונס | אדידס |
| מנצ'סטר יונייטד | הולנד אריק טן האך | אנגליה הארי מגווייר | אדידס |
| מנצ'סטר סיטי | ספרד ז'וזפ גוארדיולה | גרמניה אילקאיי גונדואן | פומה |
| נוטינגהאם פורסט | ויילס סטיב קופר | אנגליה ג'ו ווראל | Macron |
| ניוקאסל יונייטד | אנגליה אדי האו | אנגליה ג'מאל לאסלס | קסטור |
| סאות'המפטון | ספרד רובן סייאס | אנגליה ג'יימס וורד-פראוס | Hummel |
| פולהאם | פורטוגל מרקו סילבה | סקוטלנד טום קיירני | אדידס |
| צ'לסי | אנגליה פרנק למפארד (זמני) | ספרד ססאר אספיליקווטה | נייקי |
| קריסטל פאלאס | אנגליה רוי הודג'סון | סרביה לוקה מיליבוייביץ' | פומה |
שינויי מאמנים

| קבוצה | מאמן יוצא | סיבה | תאריך | מיקום בטבלה | מאמן נכנס | תאריך |
| --- | --- | --- | --- | --- | --- | --- |
| מנצ'סטר יונייטד | גרמניה ראלף ראנגניק | סיום חוזה | 23 במאי 2022 | טרם עונה | הולנד אריק טן האך | 1 ביולי 2022 |
| בורנמות' | אנגליה סקוט פארקר | פוטר | 30 באוגוסט 2022 | 17 | אנגליה גארי אוניל | 30 באוגוסט 2022 |
| צ'לסי | גרמניה תומאס טוכל | פוטר | 7 בספטמבר 2022 | 6 | אנגליה גרהאם פוטר | 8 בספטמבר 2022 |
| ברייטון אנד הוב אלביון | אנגליה גרהאם פוטר | חתם בצ'לסי | 8 בספטמבר 2022 | 4 | איטליה רוברטו דה זרבי | 18 בספטמבר 2022 |
| וולברהמפטון וונדררס | פורטוגל ברונו לאז'ה | פוטר | 2 באוקטובר 2022 | 18 | אנגליה סטיב דייוויס (זמני) | 2 באוקטובר 2022 |
| אסטון וילה | אנגליה סטיבן ג'רארד | פוטר | 20 באוקטובר 2022 | 17 | אנגליה ארון דנקס (זמני) | 21 באוקטובר 2022 |
| אסטון וילה | אנגליה ארון דנקס | מאמן זמני | 1 בנובמבר 2022 | 14 | ספרד אונאי אמרי | 1 בנובמבר 2022 |
| סאות'המפטון | אוסטריה ראלף ההוזאנוטל | פוטר | 7 בנובמבר 2022 | 18 | ויילס ניית'ן ג'ונס | 10 בנובמבר 2022 |
| וולברהמפטון וונדררס | אנגליה סטיב דייוויס | מאמן זמני | 14 בנובמבר 2022 | 20 | ספרד יולן לופטגי | 14 בנובמבר 2022 |
| אברטון | אנגליה פרנק למפארד | פוטר | 23 בינואר 2023 | 19 | אנגליה שון דייץ' | 30 בינואר 2023 |
| לידס יונייטד | ארצות הברית ג'סי מארש | פוטר | 6 בפברואר 2023 | 17 | אנגליה מייקל סקובאלה (זמני) | 6 בפברואר 2023 |
| סאות'המפטון | ויילס ניית'ן ג'ונס | פוטר | 12 בפברואר 2023 | 20 | ספרד רובן סייאס | 12 בפברואר 2023 |
| לידס יונייטד | אנגליה מייקל סקובאלה | מאמן זמני | 21 בפברואר 2023 | 19 | ספרד חאבי גראסיה | 21 בפברואר 2023 |
| קריסטל פאלאס | צרפת פטריק ויירה | פוטר | 17 במרץ 2023 | 12 | אירלנד פאדי מקארתי (זמני) | 17 במרץ 2023 |
| קריסטל פאלאס | אירלנד פאדי מקארתי | מאמן זמני | 21 במרץ 2023 | 12 | אנגליה רוי הודג'סון | 21 במרץ 2023 |
| טוטנהאם הוטספר | איטליה אנטוניו קונטה | הסכמה הדדית | 26 במרץ 2023 | 4 | איטליה כריסטיאן סטליני (זמני) | 26 במרץ 2023 |
| לסטר סיטי | צפון אירלנד ברנדן רוג'רס | הסכמה הדדית | 2 באפריל 2023 | 19 | אנגליה אדם סדלר (זמני) | 4 באפריל 2023 |
| צ'לסי | אנגליה גרהאם פוטר | פוטר | 2 באפריל 2023 | 11 | ספרד ברונו סאלטור (זמני) | 2 באפריל 2023 |
| צ'לסי | ספרד ברונו סאלטור | מאמן זמני | 6 באפריל 2023 | 11 | אנגליה פרנק למפארד (זמני) | 6 באפריל 2023 |
| לסטר סיטי | אנגליה אדם סדלר | מאמן זמני | 11 באפריל 2023 | 19 | אנגליה דין סמית' | 11 באפריל 2023 |
| טוטנהאם הוטספר | איטליה כריסטיאן סטליני | פוטר | 24 באפריל 2023 | 5 | אנגליה ריאן מייסון (זמני) | 24 באפריל 2023 |
| לידס יונייטד | ספרד חאבי גראסיה | פוטר | 3 במאי 2023 | 17 | אנגליה סם אלרדייס | 3 במאי 2023 |
טבלת הליגה

| מיקום | קבוצה | משחקים | ניצחונות | תיקו | הפסדים | שערים> זכות | שערים> חובה | שערים> הפרש | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מנצ'סטר סיטי | 38 | 28 | 5 | 5 | 94 | 33 | 61+ | 89 | העפלה לשלב הבתים בליגת האלופות |
| 2 | ארסנל | 38 | 26 | 6 | 6 | 88 | 43 | 45+ | 84 | העפלה לשלב הבתים בליגת האלופות |
| 3 | מנצ'סטר יונייטד | 38 | 23 | 6 | 9 | 58 | 43 | 15+ | 75 | העפלה לשלב הבתים בליגת האלופות |
| 4 | ניוקאסל יונייטד | 38 | 19 | 14 | 5 | 68 | 33 | 35+ | 71 | העפלה לשלב הבתים בליגת האלופות |
| 5 | ליברפול | 38 | 19 | 10 | 9 | 75 | 47 | 28+ | 67 | העפלה לשלב הבתים בליגה האירופית |
| 6 | ברייטון | 38 | 18 | 8 | 12 | 72 | 53 | 19+ | 62 | העפלה לשלב הבתים בליגה האירופית |
| 7 | אסטון וילה | 38 | 18 | 7 | 13 | 51 | 46 | 5+ | 61 | העפלה לשלב הפלייאוף בקונפרנס ליג |
| 8 | טוטנהאם | 38 | 18 | 6 | 14 | 70 | 63 | 7+ | 60 |  |
| 9 | ברנטפורד | 38 | 15 | 14 | 9 | 58 | 46 | 12+ | 59 |  |
| 10 | פולהאם | 38 | 15 | 7 | 16 | 55 | 53 | 2+ | 52 |  |
| 11 | קריסטל פאלאס | 38 | 11 | 12 | 15 | 40 | 49 | 9– | 45 |  |
| 12 | צ'לסי | 38 | 11 | 10 | 16 | 38 | 47 | 9– | 44 |  |
| 13 | וולברהמפטון וונדררס | 38 | 11 | 8 | 19 | 31 | 58 | 27– | 41 |  |
| 14 | וסטהאם יונייטד | 38 | 11 | 7 | 20 | 42 | 55 | 13– | 40 | העפלה לשלב הבתים בליגה האירופית |
| 15 | בורנמות' | 38 | 11 | 6 | 21 | 37 | 71 | 34– | 39 |  |
| 16 | נוטינגהאם פורסט | 38 | 9 | 11 | 18 | 38 | 68 | 30– | 38 |  |
| 17 | אברטון | 38 | 8 | 12 | 18 | 34 | 57 | 23– | 36 |  |
| 18 | לסטר סיטי | 38 | 9 | 7 | 22 | 51 | 68 | 17– | 34 | ירידה לליגה השנייה |
| 19 | לידס יונייטד | 38 | 7 | 10 | 21 | 48 | 78 | 30– | 31 | ירידה לליגה השנייה |
| 20 | סאות'המפטון | 38 | 6 | 7 | 25 | 36 | 73 | 37– | 25 | ירידה לליגה השנייה |
↑  וסטהאם העפילה לליגה האירופית בעקבות זכייתה בקונפרנס ליג
סטטיסטיקה > שערים

| מיקום | שחקן | קבוצה | שערים |
| --- | --- | --- | --- |
| 1 | נורווגיה ארלינג האלנד | מנצ'סטר סיטי | 36 |
| 2 | אנגליה הארי קיין | טוטנהאם הוטספר | 30 |
| 3 | אנגליה איוואן טוני | ברנטפורד | 20 |
| 4 | מצרים מוחמד סלאח | ליברפול | 19 |
| 5 | אנגליה קאלום וילסון | ניוקאסל יונייטד | 18 |
| 6 | אנגליה מרקוס רשפורד | מנצ'סטר יונייטד | 17 |
| 7 | אנגליה אולי ווטקינס | אסטון וילה | 15 |
| 7 | ברזיל גבריאל מרטינלי | ארסנל | 15 |
| 7 | נורווגיה מרטין אודגור | ארסנל | 15 |
| 10 | אנגליה בוקאיו סאקה | ארסנל | 14 |
| 10 | סרביה אלכסנדר מיטרוביץ' | פולהאם | 14 |
סטטיסטיקה > בישולים

| מיקום | שחקן | קבוצה | בישולים |
| --- | --- | --- | --- |
| 1 | בלגיה קווין דה בראונה | מנצ'סטר סיטי | 16 |
| 2 | בלגיה לאנדרו טרוסארד | ארסנל, ברייטון | 12 |
| 2 | מצרים מוחמד סלאח | ליברפול | 12 |
| 4 | אנגליה בוקאיו סאקה | ארסנל | 11 |
| 4 | צרפת מייקל אוליזה | קריסטל פאלאס | 11 |
| 6 | אלג'יריה ריאד מחרז | מנצ'סטר סיטי | 10 |
| 7 | אנגליה טרנט אלכסנדר-ארנולד | ליברפול | 9 |
| 7 | אנגליה ג'יימס מדיסון | לסטר סיטי | 9 |
| 9 | גרמניה פסקל גרוס | ברייטון | 8 |
| 9 | קמרון בריאן אמבאומו | ברנטפורד | 8 |
| 9 | קרואטיה איוואן פרישיץ' | טוטנהאם הוטספר | 8 |
| 9 | סקוטלנד אנדי רוברטסון | ליברפול | 8 |
| 9 | דנמרק כריסטיאן אריקסן | מנצ'סטר יונייטד | 8 |
| 9 | פורטוגל ברונו פרננדש | מנצ'סטר יונייטד | 8 |
| 9 | נורווגיה ארלינג האלנד | מנצ'סטר סיטי | 8 |
| 9 | אנגליה מורגן גיבס-וייט | נוטינגהאם פורסט | 8 |
סטטיסטיקה > שערים נקיים

| מיקום | שחקן | קבוצה | שערים נקיים |
| --- | --- | --- | --- |
| 1 | ספרד דויד דה חאה | מנצ'סטר יונייטד | 17 |
| 2 | אנגליה ארון רמסדייל | ארסנל | 14 |
| 2 | ברזיל אליסון בקר | ליברפול | 14 |
| 2 | אנגליה ניק פופ | ניוקאסל יונייטד | 14 |
| 5 | ספרד דויד ראיה | ברנטפורד | 12 |
| 6 | ארגנטינה אמיליאנו מרטינס | אסטון וילה | 11 |
| 6 | פורטוגל ז'וזה סה | וולברהמפטון וונדררס | 11 |
| 6 | ברזיל אדרסון מוראס | מנצ'סטר סיטי | 11 |
| 9 | ספרד קפה אריסבלאגה | צ'לסי | 9 |
| 10 | אנגליה ג'ורדן פיקפורד | אברטון | 8 |
| 10 | פולין לוקאש פביאנסקי | וסטהאם יונייטד | 8 |
| 10 | גרמניה ברנד לנו | פולהאם | 8 |
פרסים > פרסים חודשיים

| חודש | מאמן החודש> מאמן | מאמן החודש> מועדון | שחקן החודש> שחקן | שחקן החודש> מועדון | שער החודש> שחקן | שער החודש> מועדון | הצלת החודש> שוער | הצלת החודש> מועדון | מקור |
| --- | --- | --- | --- | --- | --- | --- | --- | --- | --- |
| אוגוסט | ספרד מיקל ארטטה | ארסנל | נורווגיה ארלינג האלנד | מנצ'סטר סיטי | צרפת אלן סיינט-מקסימין | ניוקאסל יונייטד | אנגליה ניק פופ | ניוקאסל יונייטד |  |
| ספטמבר | הולנד אריק טן האך | מנצ'סטר יונייטד | אנגליה מרקוס רשפורד | מנצ'סטר יונייטד | אנגליה איוואן טוני | ברנטפורד | אנגליה ג'ורדן פיקפורד | אברטון |  |
| אוקטובר | אנגליה אדי האו | ניוקאסל יונייטד | פרגוואי מיגל אלמירון | ניוקאסל יונייטד | פרגוואי מיגל אלמירון | ניוקאסל יונייטד | ספרד קפה אריסבלאגה | צ'לסי |  |
| נובמבר/ דצמבר | ספרד מיקל ארטטה | ארסנל | נורווגיה מרטין אודגור | ארסנל | הולנד דמראי גריי | אברטון | אירלנד גווין בזונו | סאות'המפטון |  |
| ינואר | ספרד מיקל ארטטה | ארסנל | אנגליה מרקוס רשפורד | מנצ'סטר יונייטד | צרפת מייקל אוליזה | קריסטל פאלאס | אנגליה ניק פופ | ניוקאסל יונייטד |  |
| פברואר | הולנד אריק טן האך | מנצ'סטר יונייטד | אנגליה מרקוס רשפורד | מנצ'סטר יונייטד | ברזיל ויליאן בורג'ס דה סילבה | פולהאם | ספרד דויד דה חאה | מנצ'סטר יונייטד |  |
| מרץ | ספרד מיקל ארטטה | ארסנל | אנגליה בוקאיו סאקה | ארסנל | ספרד ג'וני וולי | וולברהמפטון וונדררס | אנגליה ארון רמסדייל | ארסנל |  |
| אפריל | ספרד אונאי אמרי | אסטון וילה | נורווגיה ארלינג האלנד | מנצ'סטר סיטי | פורטוגל מתאוס נונס | וולברהמפטון וונדררס | אנגליה ארון רמסדייל | ארסנל |  |
עמי אראל

| --- | --- |
אין תמונה חופשית
 לידה:  27 באפריל 1947 (בן 77) 
 מדינה:  ישראל 
 השכלה:  הטכניון – מכון טכנולוגי לישראל 
 
עמי אראל הוא איש עסקים ישראלי, כיהן כיו"ר דירקטוריון סלקום, כמנכ"ל בזק, כמנכ"ל דסק"ש ויו"ר מכון היצוא.
ביוגרפיה

לאראל תואר ראשון בהנדסת אלקטרוניקה מהטכניון. הוא מתגורר ברמת גן ונשוי לאוסנת.
בשנים 1997–1999 כיהן כמנכ"ל בזק. בנובמבר 1999 התמנה לתפקיד יו"ר הדירקטוריון ומנכ"ל אלרון. בשנת 2001 מונה למנכ"ל דסק"ש, במקביל להמשך כהונתו באלרון. בהמשך מונה מנכ"ל אחר לאלרון אך אראל המשיך לכהן בתפקיד יו"ר עד 2007. ביוני 2003 מונה ליו"ר חברת סאיטקס, תפקיד אותו מילא עד 2005. מחודש מרץ 2007 עד דצמבר של אותה השנה, כיהן אראל בתפקיד מנכ"ל חברת "נטוויז'ן", ומדצמבר שימש כיו"ר החברה.
בשנים 2007–2011 כיהן גם כיו"ר "כור תעשיות" חברת ההחזקות של דסק"ס בתחום התעשייה. בתקופת כהונתו בוצעה השקעה שנויה במחלוקת במניות הבנק השווייצי קרדיט סוויס, ומניית החברה איבדה 63% משוויה. בשנת 2013 פרש מתפקידו כמנכ"ל דסק"ש. במהלך תקופתו כמנכ"ל הוחלט לרכוש את מעריב. בשנת 2009 נבחר ליו"ר מכון היצוא, ובשנת 2011 הוחלף על ידי רמזי גבאי. בשנת 2005 מונה ליו"ר דירקטוריון סלקום, וכיהן בתפקיד עד תחילת 2020.
בנוסף כיהן אראל גם בתפקיד יו"ר הדירקטוריון בשורה של חברות, ביניהן "מכתשים אגן תעשיות", "בכור תעשיות", "שופרסל", "חברה לנכסים ובניין" ועוד חברות השייכות לקבוצת אי די בי. כמו כן, בשנת 2005 נבחר לכהן כיושב ראש הוועד המנהל של התאחדות התעשיינים בישראל.
בדצמבר 2013 מונה לדירקטור של רשת מלונות דן.
בנובמבר 2021 רכש 10% מחברת אקו שרימפס, בה הוא מכהן כיו"ר ומנכ"ל.
הערות שוליים

↑  אפי לנדאו, ‏מנכ"ל בזק בודק מחדש האפשרות לתבוע את תדיראן וטלרד בטענה לתשלומי יתר, באתר גלובס, 11 בנובמבר 1997
אפי לנדאו, ‏מאנטבה לקוריצ'יבה, באתר גלובס, 6 בינואר 2000
↑  שלמה פרידמן, ‏עמי אראל יקבל באלרון אופציות בשווי 3.6 מיליון שקל, באתר גלובס, 21 בנובמבר 1999
↑  אורה קורן והדר חורש, עמי אראל מונה למנכ"ל דיסקונט השקעות במקום יורם טורבוביץ', באתר הארץ, 8 במאי 2001
↑  עינב בן יהודה, אושר מינויו של חומי שמיר למנכ"ל סאיטקס ונשיאה; עמי אראל מונה ליו"ר הדירקטוריון, באתר TheMarker‏, 19 ביוני 2003
↑  ערן גבאי, עמי אראל ימונה כיו"ר נטוויז'ן-ברק ויחליף את צבי יוכמן; ריצ'ארד הנטר ימונה כמנכ"ל החברה, באתר TheMarker‏, 3 בדצמבר 2007
↑  גיל שלמה, ‏קונצרן כור נהנה מביצועי מכתשים-אגן - הרוויח 150 מיליון שקל; עמי אראל מונה ליו"ר, באתר גלובס, 15 באוגוסט 2007
↑   מיכאל רוכוורגר, כור מימשה עוד מניות קרדיט סוויס תמורת כ-210 מיליון שקל, באתר TheMarker‏, 10 בינואר 2014
↑  מיכאל רוכוורגר, כור איבדה ב-5 שנים האחרונות 63% משוויה - ת"א 100 עלה ב-27%, באתר TheMarker‏, 16 בנובמבר 2011
↑   TheMarker Online, מנכ"ל דסק"ש עמי אראל פורש מתפקידו; ליאור חנס יחליף אותו, באתר TheMarker‏, 12 במרץ 2013
גיא קצוביץ', ‏עמי אראל פורש מדסק"ש אחרי 13 שנה - עם 50 מ' ש' לפחות, באתר גלובס, 12 במרץ 2013
↑  אורן פרסיקו, הייתי מודה לאדוני, באתר העין השביעית, 24 באוקטובר 2013
↑  אורה קורן, רמזי גבאי מונה ליו"ר מכון היצוא במקום עמי אראל, באתר TheMarker‏, 25 בספטמבר 2011
↑   שלי אפלברג, יו"ר סלקום עמי אראל עוזב: "החברה הולכת בנתיב הנכון", באתר TheMarker‏, 23 בפברואר 2020
↑  עמי אראל מונה ליו"ר דירקטוריון מכתשים אגן, באתר TheMarker‏, 25 בנובמבר 2010
↑  גיא קצוביץ', ‏עמי אראל פורש מדסק"ש אחרי 13 שנה - עם 50 מ' ש' לפחות, באתר גלובס, 12 במרץ 2013
↑  הדס מנור, ‏ברוש ממשיך ברענון: אראל - יו"ר הוועד הפועל בתעשיינים, באתר גלובס, 31 בינואר 2005
↑   ערן אזרן, הג'וב החדש של עמי אראל: דירקטור במלונות דן של משפחת פדרמן, באתר TheMarker‏, 18 בדצמבר 2013
↑  גולן חזני, עמי אראל רואה ורוד: רכש עד 10% מחברה לגידול שרימפס, באתר כלכליסט, 7 בנובמבר 2021
משולש ואן ארקל-קטלאר

משולש ואן ארקל-קטלאר
משולש ואן ארקל-קטלאר (או משולש קטלאר; אנגלית: Van Arkel–Ketelaar triangle) הוא מודל גרפי המשמש להערכת סוג הקשר הכימי בתרכובות על בסיס ערכי האלקטרושליליות של האטומים המרכיבים את התרכובת.
המודל הוצע על ידי הכימאי הגרמני, אנטון אדוארד ואן ארקל (1893–1976), והכימאי ההולנדי, יאן ארנולד אלברט קטלאר (1908–2001).
המודל

המודל מורכב ממערכת צירים דו-ממדית, אשר במרכזה נמצא משולש שווה-צלעות המחולק ל-3 שטחים עיקריים, המייצגים, כל אחד, סוג קשר כימי מסוים: מתכתי, יוני וקוולנטי.
על מנת לקבוע מהו סוג הקשר עבור תרכובת נתונה, יש לבדוק מהו הערך הממוצע של האלקטרושליליות של האטומים המרכיבים את התרכובת (ציר ה-X), ואת ההפרש (בערך מוחלט) בין ערכי האלקטרושליליות של האטומים המרכיבים את התרכובת (ציר ה-Y). לאחר קביעת הערכים, יש להצליבם על גבי המשולש. השטח בו נמצאת הנקודה בה הערכים מתכנסים מייצג את סוג הקשר הכימי בתרכובת.
הערה: ציר ה-X במודל מתחיל מהערך 0.8 ולא מ-0, כיוון שזהו ערך האלקטרושליליות הנמוך ביותר האפשרי - עבור צסיום. הציר מסתיים ב-4, שזהו הערך המרבי האפשרי - פלואור.
דוגמאות

| סוג הקשר הכימי על פי משולש ואן ארקל-קטלאר> מס' | סוג הקשר הכימי על פי משולש ואן ארקל-קטלאר> שם התרכובת | סוג הקשר הכימי על פי משולש ואן ארקל-קטלאר> נוסחה כימית | סוג הקשר הכימי על פי משולש ואן ארקל-קטלאר> הפרש האלקטרושליליות | סוג הקשר הכימי על פי משולש ואן ארקל-קטלאר> ממוצע האלקטרושליליות | סוג הקשר הכימי על פי משולש ואן ארקל-קטלאר> סוג הקשר הכימי (על סמך 2 הערכים שחושבו) |
| --- | --- | --- | --- | --- | --- |
| 1 | נתרן כלורי | NaCl |  3.16 (Cl) - 0.93 (Na) = 2.23 |  [3.16 (Cl) + 0.93 (Na)]/2 = 2.045 | יוני |
| 2 | נחושת-אבץ | CuZn |  1.9 (Cu) - 1.65 (Zn) = 0.25 |  [1.9 (Cu) + 1.65 (Zn)]/2 = 1.775 | מתכתי |
| 3 | מימן יודי | HI |  2.66 (I) - 2.2 (H) = 0.46 |  [2.66 (I) + 2.2 (H)]/2 = 2.43 | קוולנטי |
ראו גם

קשר כימי
אלקטרושליליות
טימישוארה (כדורסל)

טימישוארה (ברומנית: BCM Elba Timișoara) היא קבוצת כדורסל רומנית מהעיר טימישוארה המתמודדת בליגה נציונלה.
היסטוריה

הקבוצה הוקמה בשנת 1985, ונקראה בתחילת דרכה בשם "אוניברסיטטה אלבה". בעונת 1990/91 החלה לשחק בליגה הבכירה ברומניה. פעמיים (2006/07, 2007/08) הגיעה הקבוצה לגמר הגביע הרומני והפסידה. בעונת 2009/10 הגיעה שוב לגמר, ניצחה את גז מתאן מדיאש והניפה את הגביע.
בליגה הגיעה הקבוצה בעונת 2008/09 לגמר הפלייאוף על האליפות, והפסידה לקבוצת אססופט פלוישט 3-0 בסדרה.
בעונת 2011/12, הגיעה הקבוצה שוב עד לגמר הגביע והפסידה לקבוצת מוניציפל פיטשט 91-78. בנוסף הגיעה לגמר הפלייאוף והפסידה לקבוצת אססופט פלוישט 4-0 בסדרה. בעונת 2012/13 השתתפה הקבוצה לראשונה בדרבי היסטורי. בעקבות העפלתה של היריבה העירונית טימבה טימישוארה לליגת העל. בעונת 2014/2015 זכתה בגביע הרומני השני לאחר ניצחון 78-73 על מורש באסקט.
במסגרת אירופאית

בעונת 1994/95 הפסידה הקבוצה במוקדמות גביע קוראץ' לקבוצת אלבקומפ מהונגריה. בעונת 2007/08 הפסידה במוקדמות היורוצ'לנג' לקבוצת בי.סי. דניפרו מאוקראינה.
בעונת 2011/12, השתתפה הקבוצה בליגה הבלקנית. ובעונת 2012/13 השתתפה הקבוצה בשלב הבתים של היורוצ'לנג'.
תארים והישגים

ליגת העל הרומנית :
מקום שני: 2009, 2012
חצי גמר: 2010
הגביע הרומני :
זכייה (2): 2010, 2015
גמר: 2007, 2008, 2012
חצי גמר: 2013
מיקולוגיה

פטריות
פטרייה
מיקולוגיה (באנגלית: Mycology; מן המילה היוונית μύκης שמשמעותה "פטרייה") היא חקר הפטריות, התכונות הגנטיות והביוכימיות שלהן, סיווגן, והשימוש בהן בבני האדם לצרכים רפואיים (לדוגמה פניצילין), במזון (לדוגמה בבירה, יין, גבינות, פטריות מאכל) וכאנתאוגנים, כמו גם הסכנות שהן טומנות כגון, הרעלה או זיהום.
מן המיקולוגיה התפתח תחום הפיטופתולוגיה, חקר המחלות אצל צמחים, ושני התחומים הללו קשורים האחד בשני, מכיוון שמרבית הפתוגנים אצל צמחים הם פטריות. ביולוג החוקר מיקולוגיה נקרא מיקולוג.
רקע

מבחינה היסטורית, מיקולוגיה הייתה ענף בתחום הבוטניקה (מבחינה אבולוציונית, פטריות קרובות יותר לבעלי חיים מאשר לצמחים, אך לא הכירו בעובדה זו עד לפני מספר עשורים). המייסדים והחלוצים בתחום המיקולוגיה כללו את אליאס מאגנוס פריאס, כריסטיאן הנדריק פרסון, אנטון דה בארי, ולואיס דייוויד פון שווייניטץ (אנ').
כיום, הפטריות הנחקרות ביותר לעומקן והקלות ביותר להבנה הן השמרים, שמר האפייה ושמר הביקוע.
רבות מן הפטריות מייצרות רעלנים, אנטיביוטיקה ומטבוליטים משניים. לדוגמה, הפוסריום (המשתרע על פני מרבית כדור הארץ) ורעלניו, אשר שותפים להתפרצות הקטלנית של רעלן העיכול אלאוקיה בבני האדם, נחקרו בהרחבה על ידי ד"ר אברהם יפה. הפטריות מהוות תנאי יסודי לחיים בכדור הארץ מתוקף היותן סימביוטיות, לדוגמה, במסגרת מיקוריזה (סימביוזה או אנדוסימביוזה בין שורש הפטריה לשורש של צמחים מורכבים יותר), במסגרת סימביוזה בין חרקים וצמח החזזית, וכן ביכולתן לפרק ביומולקולות אורגניות מורכבות כמו הליגנין (הרכיב היציב בעץ) כמו גם בקסנוביוטיקה, שהוא שלב קריטי במחזור הפחמן בטבע.
פטריות ואורגניזמים אחרים אשר מוכרים כפטריות, כגון האומיקטס (Oomycetes) והמיקסומיקטס (ריריות), הם לעיתים קרובות בעלות חשיבות חברתית וכלכלית גדולה, שכן הם גורמים למחלות בקרב בעלי חיים (כגון ההיסטופלסמוסיס) כמו גם בצמחים (כגון מחלת הבוקיצה ההולנדית, והמגנפורטה גריסה).
מפגשי שדה למציאת מינים מעניינים של פטריות ידועים גם בכינוי 'פשיטה' (Forays), לאחר פגישה ראשונה מסוג זה אשר אורגנה על ידי מועדון הוולהופ של חוקרי הטבע בשנת 1868 וכונתה "הסתערות בין הפטריות".
מספר פטריות עלולות לגרום מחלות. המחקר בפתוגנים הפטרייתים נקרא גם מיקולוגיה רפואית.
ראו גם

אש השועל
מיקרוביולוגיה
מרד הספרטקיסטים

הצבת בריקדה בברלין, בינואר 1919
הלווייתם של 32 הרוגי המרד, בין הארונות גם ארונו של קרל ליבקנכט וארונה הריק של רוזה לוקסמבורג, שגופתה שהושלכה לתעלה טרם נמצאה בשעת ההלווייה
מרד הסְפַּרְטָקִיסְטים היה ניסיון כושל לביצוע הפיכה קומוניסטית ברפובליקת ויימאר בראשית שנת 1919.
בין התנועות המהפכניות שהתארגנו בגרמניה בשלהי מלחמת העולם הראשונה הייתה גם ליגת הספרטקיסטים, תנועה בעלת השקפות מרקסיסטיות מהפכניות שנוסדה בסוף שנת 1914. בין מייסדי התנועה נמנו: קרל ליבקנכט, רוזה לוקסמבורג, קלרה צטקין ועוד. ב 1918 כנס של הליגה הספרטקיסטית, סוציאליסטים וקומוניסטים ייסדו את המפלגה הקומוניסטית של גרמניה, עם ליבקנכט ולוקסמבורג כמובילים. מיד אחרי זה הגיעה התקוממות בברלין נגד ממשלתו של פרידריך אברט, בעידוד מרוסיה הסובייטית. קריאות לשביתה כללית הכניסו אלפי מפגינים למרכז העיר, אולם ועדת המהפכה, שאמורה הייתה להוביל את ההתקוממות, לא הייתה יכולה להסכים מה לעשות הלאה. חלקם רצו להמשיך עם ההתקוממות המזוינת, אחרים פתחו בדיונים עם אברט. הניסיונות להשיג גדודים צבאיים בברלין להצטרף למרד נכשלו. הניסיון למהפכת שמאל דוכא בכוח על פי הוראתו של אברט הצבא והמיליציות המתנדבות של פרייקורפס שהוקמו מחיילים הביתה מהמלחמה ואשר הצבא אימן בשקט. מצוידים בתותחנים, מקלעים ורימונים, הם נטלו מחדש את מטה המשטרה, את משרד המלחמה ומבנים אחרים אותם תפסו המהפכנים, וירו במאות מהמפגינים, כולל רבים שנכנעו. הממשלה פירקה את מועצות העובדים והחיילים.
הערות שוליים

↑  Richard Cavendish, The Spartacist Uprising in Berlin | A power struggle in postwar Germany erupted on January 5th, 1919., HISTORY TODAY
| --- | --- |
בקרת זהויות :  GND: 4129103-7 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
בוסתנאי בן חנינאי

בוסתנאי בן חנינאי (618–670), היה ראש הגולה בבבל במאה ה-7, שקורות חייו עטופים באגדה.